pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี ในโอกาสเปิดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1
วันศุกร์ที่ 4 พฤศจิกายน 2565
คํากล่าว พลเอก ประยุทธ์ จันทร์โอชา นายกรัฐมนตรี ในโอกาสเปิดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1
คํากล่าว พลเอก ประยุทธ์ จันทร์โอชา นายกรัฐมนตรี ในโอกาสเปิดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 วันที่ 4 พฤศจิกายน 2565
รัฐมนตรีว่าการกระทรวงการคลัง
ผู้บริหารกระทรวงการคลังและธนาคารแห่งประเทศไทย
ประธานสมาคมสถาบันการเงินของรัฐ
ผู้บริหารสถาบันการเงินและหน่วยงานพันธมิตรทุกแห่ง
สถานการณ์โควิด-19 ได้ส่งผลกระทบทําให้ปัญหาหนี้ครัวเรือนของไทยเสื่อมถอยลง เนื่องจากประชาชนและผู้ประกอบธุรกิจขาดรายได้ ทําให้ความสามารถในการชําระหนี้ต่ําลง ถึงแม้ว่าในปัจจุบันสถานการณ์การแพร่ระบาดของโควิด-19 ได้คลี่คลายลงแล้วและสถานการณ์เศรษฐกิจเริ่มฟื้นตัวดีขึ้น แต่ปัญหาภาระหนี้ของประชาชนยังคงอยู่
รัฐบาลได้เห็นถึงความสําคัญของปัญหาหนี้ครัวเรือนนี้ และต้องการแก้ไขปัญหานี้อย่างจริงจัง จึงได้กําหนดให้ “ปี 2565 เป็นปีแห่งการแก้หนี้ครัวเรือน” เพื่อขับเคลื่อนการแก้ไขหนี้ครัวเรือน และบูรณาการความร่วมมือระหว่างหลายหน่วยงาน เพื่อให้สามารถแก้ไขปัญหาหนี้ให้กับประชาชนและผู้ประกอบการได้อย่างเบ็ดเสร็จ
การจัดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ในครั้งนี้ ถือเป็นส่วนหนึ่งของการแก้หนี้ครัวเรือนตามนโยบายรัฐบาลในปี 2565 มีวัตถุประสงค์เพื่อช่วยเหลือและส่งเสริมการแก้ไขปัญหาหนี้อย่างยั่งยืน และเปิดโอกาสให้ประชาชนและผู้ประกอบการสามารถเข้าถึงความช่วยเหลือของภาครัฐอย่างเป็นรูปธรรม โดยในงานมหกรรมจะมีกิจกรรมประกอบด้วย 3 ส่วน ได้แก่
(1) การแก้ไขปัญหาหนี้สินที่มีอยู่เดิม
(2) การสร้างรายได้ผ่านการสร้างอาชีพหรืออาชีพเสริม
(3) การสร้างภูมิคุ้มกันให้แก่ประชาชนด้วยการส่งเสริมทักษะในการประกอบอาชีพ
โดยการจัดงานในครั้งนี้ เป็นการจัดงานครั้งที่ 1 และจะมีกําหนดจัดงานครั้งต่อ ๆ ไป อีก 4 ครั้ง ครอบคลุมทั้ง 4 ภาคทั่วประเทศ ระหว่างเดือน พฤศจิกายน 2565 – มกราคม 2566
ผมขอใช้โอกาสนี้ขอบคุณกระทรวงการคลัง ธนาคารแห่งประเทศไทย สมาคมสถาบันการเงินของรัฐ และธนาคารออมสินในฐานะเจ้าภาพการจัดงานมหกรรมในครั้งนี้ และขอขอบคุณสถาบันการเงินของรัฐอื่น ๆ รวมทั้งหน่วยงานพันธมิตรที่เข้าร่วมจัดกิจกรรมและร่วมกันประชาสัมพันธ์ในการจัดงานครั้งนี้
สุดท้ายนี้ ผมขอเชิญชวนทุกท่านให้มาร่วมงานเพื่อเข้ารับคําปรึกษาในการจัดการแก้ไขปัญหาหนี้จากหน่วยงานต่าง ๆ และผมหวังว่างาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” จะช่วยให้ประชาชนสามารถแก้ไขปัญหาภาระหนี้สินที่มีอยู่ได้อย่างตรงจุด สอดคล้องกับศักยภาพในการชําระหนี้ รวมทั้งได้รับการส่งเสริมความรู้และการสร้างวินัยทางด้านการเงิน เพื่อที่จะหลุดพ้นจากกับดักหนี้สินได้อย่างยั่งยืน
ขอบคุณครับ
รัฐบาลไทย-ข่าวทำเนียบรัฐบาล-เตือนประชาชนเฝ้าระวัง 1 - 10 ก.ย.65 ระดับน้ำแม่น้ำเจ้าพระยาเพิ่มสูงขึ้น
วันศุกร์ที่ 2 กันยายน 2565
เตือนประชาชนเฝ้าระวัง 1 - 10 ก.ย.65 ระดับน้ําแม่น้ําเจ้าพระยาเพิ่มสูงขึ้น
อุตุนิยมวิทยาคาดการณ์จะมีฝนตกหนัก
ในช่วงวันที่ ๓ - ๘ กันยายน ๒๕๖๕ บริเวณภาคเหนือ ภาคตะวันออกเฉียงเหนือ และภาคตะวันออก
กองอํานวยการน้ําแห่งชาติ ประเมินสถานการณ์น้ําลุ่มน้ําเจ้าพระยา จะมีปริมาณน้ําไหลผ่านสถานีวัดน้ําจังหวัดนครสวรรค์ (C.๒) อยู่ในเกณฑ์ ๒,๐๐๐ - ๒,๒๐๐ ลูกบาศก์เมตรต่อวินาที ซึ่งจะส่งผลให้ปริมาณน้ําไหลผ่านเขื่อนเจ้าพระยาเพิ่มขึ้นอยู่ในเกณฑ์ ๑,๘๐๐ - ๒,๐๐๐ ลูกบาศก์เมตรต่อวินาที โดยจะส่งผลให้ระดับน้ําด้านท้ายเขื่อนเพิ่มสูงขึ้นในช่วงวันที่ ๑ - ๑๐ กันยายน ๒๕๖๕ บริเวณชุมชนพื้นที่ลุ่มต่ํานอกคันกั้นน้ําคลองโผงเผง จังหวัดอ่างทอง คลองบางบาล จังหวัดพระนครศรีอยุธยา ตําบลหัวเวียง อําเภอเสนา ตําบลลาดชิดตําบลท่าดินแดง อําเภอผักไห่จังหวัดพระนครศรีอยุธยา และ จังหวัดนนทบุรี ปทุมธานี กรุงเทพมหานคร
ขอให้ประชาชนในพื้นที่เสี่ยง ขนของขึ้นที่สูง และเฝ้าระวังอย่างใกล้ชิด
รัฐบาลไทย-ข่าวทำเนียบรัฐบาล-รัฐบาลช่วยอำนวยความสะดวกให้ประชาชน เปิดบริการทำพาสปอร์ตทุกวันไม่เว้นวันเสาร์-อาทิตย์ 2 แห่งในกทม. เริ่ม 1 ตุลาคม ที่ผ่านมา
วันพฤหัสบดีที่ 6 ตุลาคม 2565
รัฐบาลช่วยอํานวยความสะดวกให้ประชาชน เปิดบริการทําพาสปอร์ตทุกวันไม่เว้นวันเสาร์-อาทิตย์ 2 แห่งในกทม. เริ่ม 1 ตุลาคม ที่ผ่านมา
รัฐบาลช่วยอํานวยความสะดวกให้ประชาชน เปิดบริการทําพาสปอร์ตทุกวันไม่เว้นวันเสาร์-อาทิตย์ 2 แห่งในกทม. เริ่ม 1 ตุลาคม ที่ผ่านมา
วันนี้ (6 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายในการที่ให้ทุกหน่วยงานปรับการทํางานเพื่ออํานวยความสะดวก ช่วยเหลือ ดูแลประชาชนมากที่สุด และเพื่อให้เป็นไปตามสถานการณ์ระหว่างประเทศที่หลายประเทศได้ปรับลดและผ่อนคลายมาตรการการเดินทางระหว่างประเทศแล้ว รัฐบาลโดยกระทรวงการต่างประเทศจึงอํานวยความสะดวกให้ประชาชนมากขึ้น โดยตั้งแต่วันที่ 1 ตุลาคม 2565 ที่ผ่านมา กรมการกงสุล กระทรวงการต่างประเทศ เปิดบริการทําพาสปอร์ตให้ประชาชนทุกวัน (ไม่เว้นวันเสาร์-อาทิตย์) และจะปิดทําการเฉพาะวันหยุดราชการเท่านั้น โดยจะอํานวยความสะดวกที่ 2 สํานักงาน ได้แก่ สํานักงานฯ ปทุมวัน (MBK Center) และสํานักงานฯ บางใหญ่ (เซ็นทรัลเวสต์เกต) เพื่อช่วยอํานวยความสะดวกให้แก่ประชาชนที่ต้องการทําพาสปอร์ตในวันเสาร์และวันอาทิตย์ ซึ่งในช่วงสัปดาห์ที่ผ่านมาได้รับการตอบรับจากประชาชนเป็นอย่างดี โดยเฉพาะครอบครัวที่มีเด็กที่ต้องการเดินทาง
“รัฐบาลโดยกระทรวงการต่างประเทศขานรับการทํางานเพื่อช่วยอํานวยความสะดวกให้ประชาชน ทั้งนี้ นอกจากการเปิดบริการในช่วงวันเสาร์-อาทิตย์แล้ว ยังเปิดบริการทําพาสปอร์ตด้วยเครื่องรับคําร้องแบบบริการด้วยตนเอง หรือ Kiosk ซึ่งเป็นนวัตกรรมใหม่ มีระบบเสียงให้คําแนะนําทุกขั้นตอนอีกด้วย” นายอนุชาฯ กล่าว
.......................
รัฐบาลไทย-ข่าวทำเนียบรัฐบาล-ครม. อนุมัติ 16-18 พฤศจิกายน 2565 เป็นวันหยุดราชการเป็นกรณีพิเศษ เฉพาะในพื้นที่กรุงเทพมหานคร นนทบุรีและสมุทรปราการ ช่วงการประชุมเอเปคครั้งที่ 29  นี้
วันพุธที่ 5 ตุลาคม 2565
ครม. อนุมัติ 16-18 พฤศจิกายน 2565 เป็นวันหยุดราชการเป็นกรณีพิเศษ เฉพาะในพื้นที่กรุงเทพมหานคร นนทบุรีและสมุทรปราการ ช่วงการประชุมเอเปคครั้งที่ 29  นี้
ครม. อนุมัติ 16-18 พฤศจิกายน 2565 เป็นวันหยุดราชการเป็นกรณีพิเศษ เฉพาะในพื้นที่กรุงเทพมหานคร นนทบุรีและสมุทรปราการ ช่วงการประชุมเอเปคครั้งที่ 29  นี้
วันที่ 5 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี กําหนดวันหยุดราชการเป็นกรณีพิเศษในเขตกรุงเทพมหานคร จังหวัดนนทบุรี และจังหวัดสมุทรปราการ ในช่วงการประชุมผู้นําเขตเศรษฐกิจเอเปค ครั้งที่ 29 และการประชุมที่เกี่ยวข้อง เพื่อบรรเทาปัญหาการจราจร อํานวยความสะดวกในการเดินทางของผู้เข้าร่วมการประชุม รวมทั้งเพื่อให้การอารักขาและการรักษาความปลอดภัยผู้นําเขตเศรษฐกิจเอเปคเป็นไปด้วยความเรียบร้อยและมีประสิทธิภาพสูงสุด ในส่วนของสถาบันการเงินและสถาบันการเงินเฉพาะกิจ ธนาคารแห่งประเทศไทย เห็นควรให้ช่วงวันดังกล่าวเป็นวันทําการตามปกติ โดยจะขอความร่วมมือ ให้หน่วยงานที่ไม่ได้ให้บริการประชาชนหรือไม่ใช่ ส่วนงานที่มีความสําคัญต่อระบบสถาบันการเงิน (critical function) ซึ่งหากมีการหยุดชะงักอาจส่งผลกระทบต่อการดําเนินงาน เน้นการทํางานที่บ้าน (WFH) ขณะที่ รัฐวิสาหกิจแต่ละแห่ง ภาคเอกชน และกระทรวงแรงงาน ให้พิจารณาความเหมาะสม โดยไม่ให้เกิดความเสียหายต่อราชการ หรือกระทบต่อการให้บริการประชาชน
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวเพิ่มเติมว่า ในปีนี้ ประเทศไทยได้รับเกียรติจะเป็นเจ้าภาพจัดการประชุมผู้นําเขตเศรษฐกิจเอเปคครั้งที่ 29 และการประชุมที่เกี่ยวข้อง ณ ศูนย์การประชุมแห่งชาติสิริกิติ์ กรุงเทพมหานคร โดยกําหนดจัดขึ้นระหว่างวันที่ 14 - 19 พฤศจิกายน 2565 ดังนี้ วันที่ 14-16 พฤศจิกายน 2565 เป็นการประชุมระดับเจ้าหน้าที่อาวุโส วันที่ 17 พฤศจิกายน 2565 เป็นการประชุมระดับรัฐมนตรี และ วันที่ 18-19 พฤศจิกายน 2565 เป็นการประชุมผู้นําและกิจกรรมคู่สมรส ทั้งนี้ จะมีผู้นําและคู่สมรส ผู้แทนจากเขตเศรษฐกิจสมาชิกเอเปคจํานวน 20 เขตเศรษฐกิจ ได้แก่ ออสเตรเลีย บรูไนดารุสซาลาม แคนาดา ชิลี สาธารณรัฐประชาชนจีน เขตบริหารพิเศษฮ่องกง อินโดนีเซีย เกาหลีใต้ ญี่ปุ่น มาเลเซีย เม็กซิโก นิวซีแลนด์ ปาปัวนิวกินี เปรู ฟิลิปปินส์ รัสเซีย สิงคโปร์ จีนไทเป สหรัฐอเมริกา และเวียดนามเข้าร่วม รวมถึงสํานักเลขาธิการเอเปค ผู้สังเกตการณ์ 3 หน่วยงาน ได้แก่ สํานักเลขาธิการอาเซียน (ASEAN Secretariat) สภาความร่วมมือทางเศรษฐกิจในภาคพื้นแปซิฟิก (Pacific Economic Cooperation Council - PECC) และกรอบการประชุมหมู่เกาะแปซิฟิก (Pacific Islands Forum - PIF) รวมถึงเขตเศรษฐกิจและองค์การระหว่างประเทศอื่น ๆ ที่ได้รับเชิญเข้าร่วมประชุมในฐานะแขกของเจ้าภาพด้วย จึงขอเชิญชวนคนไทยร่วมกันเป็นเจ้าภาพที่ดีต้อนรับผู้เข้าร่วมประชุมในครั้งนี้ด้วย
รัฐบาลไทย-ข่าวทำเนียบรัฐบาล-นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63
วันศุกร์ที่ 21 ตุลาคม 2565
นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63
...
นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม เป็นประธานพิธีปิดและมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63
นายจิรุตม์ วิศาลจิตร อธิบดีกรมการขนส่งทางบก รักษาราชการแทนรองปลัดกระทรวงคมนาคม ด้านอํานวยการ เป็นประธานพิธีปิดและมอบประกาศนียบัตรแก่ผู้ผ่านการประเมินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63 และมอบรางวัลพิเศษความดี 5 ด้าน โดยผลโหวตจากข้าราชการที่เข้าร่วมโครงการทั้งหมด ได้แก่ รางวัลผู้มีความรับผิดชอบสูง ผู้มีความตรงต่อเวลา ผู้มีมนุษย์สัมพันธ์ยอดเยี่ยม ผู้ช่วยเหลือผู้อื่นยอดเยี่ยม และผู้มีภาวะผู้นํายอดเยี่ยม ในวันที่ 21 ตุลาคม 2565 ณ โรงแรมเบลล่า บี อําเภอบางกรวย จังหวัดนนทบุรี
นายจิรุตม์ วิศาลจิตร ได้กล่าวแสดงความยินดีกับข้าราชการทุกคนที่ผ่านการประเมินและได้รับวุฒิบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63 ทั้ง 91 คน นับเป็นโอกาสอันดีที่ทุกคนได้มีโอกาสได้เข้ารับการฝึกอบรมหลักสูตรนี้ เนื่องจากโครงการดังกล่าวจะเป็นประโยชน์กับตนเองและหน่วยงานต้นสังกัดในการส่งเสริมการทํางานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม และสํานักงานราชบัณฑิตยสภา อันก่อให้เกิดการเรียนรู้ที่จะอยู่ร่วมกัน การแลกเปลี่ยนความคิดเห็น เรียนรู้จากประสบการณ์ มีความพร้อมที่จะเติบโตสู่การเป็นข้าราชการที่ดี และก้าวสู่โลกของการปฏิบัติราชการ ทั้งนี้ ขอให้ตระหนักไว้เสมอว่าการเป็นข้าราชการที่ดี คือศักดิ์ศรีของตัวท่านเอง จะนํามาซึ่ง “ความน่าเชื่อถือ และความไว้วางใจจากประชาชน” เจตนารมณ์และเป้าหมายที่สําคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม และขอให้ผู้เข้ารับการฝึกอบรมนําความรู้และประสบการณ์ที่ได้จากหลักสูตรนี้ไปประยุกต์ใช้กับการทํางานและชีวิตส่วนตัว อันจะเป็นการนําพากระทรวงคมนาคม และสํานักงานราชบัณฑิตยสภา ไปสู่ความเข้มแข็งอย่างยั่งยืน และเป็นกําลังสําคัญของการพัฒนาประเทศในอนาคต
กระทรวงคมนาคมดําเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 63 ในรูปแบบออนไลน์ ระหว่างวันที่ 6 - 7 ตุลาคม และวันที่ 10 - 12 ตุลาคม 2565 และดําเนินกิจกรรม สานสัมพันธ์ข้าราชการ ระหว่างวันที่ 17 - 21 ตุลาคม 2565 ซึ่งเป็นไปตามแนวทางและวัตถุประสงค์ที่สํานักงาน ก.พ. กําหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการ ส่งเสริมคุณธรรมและจริยธรรมสร้างสายสัมพันธ์ที่ดี และแลกเปลี่ยนความคิดเห็นซึ่งกันและกัน ซึ่งทําให้ผู้เข้ารับการอบรมเกิดกระบวนการเรียนรู้ สามารถปรับตัวในการอยู่ร่วมกันและการทํางานเป็นทีมได้อย่างดีเพื่อนํามาปรับใช้ในการปฏิบัติงานจริงต่อไป
รัฐบาลไทย-ข่าวทำเนียบรัฐบาล-รัฐบาลชื่นชมกระทรวงศึกษาธิการนำนักศึกษาอาชีวะ เทคนิคมีนบุรี ออกหน่วยบริการซ่อมสร้างเพื่อชุมชน ซ่อมรถยนต์-จักรยานยนต์ -อุปกรณ์ไฟฟ้า อิเล็กทรอนิกส์ ที่ได้รับผลกระทบน้ำท่วม
วันเสาร์ที่ 10 กันยายน 2565
รัฐบาลชื่นชมกระทรวงศึกษาธิการนํานักศึกษาอาชีวะ เทคนิคมีนบุรี ออกหน่วยบริการซ่อมสร้างเพื่อชุมชน ซ่อมรถยนต์-จักรยานยนต์ -อุปกรณ์ไฟฟ้า อิเล็กทรอนิกส์ ที่ได้รับผลกระทบน้ําท่วม
รัฐบาลชื่นชมกระทรวงศึกษาธิการนํานักศึกษาอาชีวะ เทคนิคมีนบุรี ออกหน่วยบริการซ่อมสร้างเพื่อชุมชน ซ่อมรถยนต์-จักรยานยนต์ -อุปกรณ์ไฟฟ้า อิเล็กทรอนิกส์ ที่ได้รับผลกระทบน้ําท่วม ชี้เป็นโมเดลรับมือวิกฤติต่างในอนาคต
วันนี้(10ก.ย.65)น.ส.ทิพานันศิริชนะรองโฆษกประจําสํานักนายกรัฐมนตรีกล่าวว่าตามที่พล.อ.ประวิตรวงษ์สุวรรณรองนายกรัฐมนตรีรักษาการนายกรัฐมนตรีได้กําชับให้ทุกหน่วยงานนําความเชี่ยวชาญของแต่ละหน่วยงานเร่งให้ความช่วยเหลือพี่น้องประชาชนที่ได้รับผลกระทบจากฝนตกหนักเพื่อบรรเทาความเดือดร้อนของพี่น้องประชาชนนั้นล่าสุดน.ส.ตรีนุชเทียนทองรัฐมนตรีว่าการกระทรวงศึกษาธิการสั่งการให้สถาบันการอาชีวศึกษากรุงเทพมหานครสํานักงานคณะกรรมการการอาชีวศึกษา(สอศ.)กระทรวงศึกษาธิการนําโดยวิทยาลัยเทคนิคมีนบุรีนํานักเรียนนักศึกษาจิตอาสาครูอาจารย์และบุคลากรของวิทยาลัย ออกหน่วยช่วยเหลือผู้ประสบภัยน้ําท่วมขังในเขตกทม. ซึ่งในช่วงนี้ให้บริการที่หน้าโลตัสถนนหลวงแพ่งเขตลาดกระบังกรุงเทพมหานครภายใต้โครงการศูนย์ซ่อมสร้างเพื่อชุมชน(Fixit Center)
"ตลอดระยะเวลาที่ผ่านมากระทรวงศึกษาได้จัดตั้งศูนย์ซ่อมสร้างเพื่อชุมชน(Fixit Center)เพื่อบริการชุมชนมาอย่างต่อเนื่องไม่ใช่เฉพาะเวลานี้ เท่านั้นยังมีบริการอื่นๆด้วยแต่ขณะนี้มีความห่วงใยพี่น้องประชาชนจึงได้มอบหมายให้สถานศึกษาประเภทอาชีวศึกษาในกรุงเทพมหานครนํานักเรียนนักศึกษาที่เรียนทางด้านช่างอุตสาหกรรมออกมาตั้งหน่วยบริการช่วยเหลือประชาชนในปัญหาน้ําท่วมขัง" น.ส.ทิพานันกล่าว
น.ส.ทิพานันกล่าวว่าสําหรับการให้การบริการของศูนย์ซ่อมสร้างเพื่อชุมชน(Fix it Center)ในช่วงน้ําท่วมนี้ได้ให้บริการดังนี้
1.ตรวจเช็ครถยนต์รถจักรยานยนต์2.เปลี่ยนถ่ายน้ํามันเครื่อง3.ซ่อมอุปกรณ์ไฟฟ้าอิเล็กทรอนิกส์4.บริการช่วยเหลืออื่นๆซึ่งทางวิทยาลัยเทคนิคมีนบุรีจะออกให้บริการช่วยเหลือประชาชนจนกว่าสถานการณ์จะกลับเข้าสู่สภาวะปกติ
“รัฐบาลขอชื่นชมน้องๆนักศึกษาคณะครูอาจารย์และบุคลากรของวิทยาลัยเทคนิคมีนบุรีและสถานศึกษาอีกหลายแห่งในกรุงเทพมหานครที่ออกหน่วยบริการประชาชนทั้งนี้นอกจากจะเป็นการฝึกปฏิบัติงานด้านวิชาชีพให้แก่นักศึกษาที่ได้สัมผัสประสบการณ์จริงแล้วยังเสริมสร้างจิตอาสาในการช่วยเหลือสังคมเกิดความภาคภูมิใจอีกทั้งยังเป็นโมเดลในการรับมือกับสถานการณ์วิกฤติต่างในอนาคตที่สถานศึกษาจะเป็นกลไกสําคัญและช่วยดูแลคุณภาพชีวิตของชุมชนด้วย”น.ส.ทิพานันกล่าว
น.ส.ณัฐชาทัศนศรประชาชนที่เข้ามาใช้บริการกล่าวว่าทราบข่าวจากโลกออนไลน์เมื่อรถจักรยานยนต์ของตนขับลุยน้ําแล้วน้ําเข้าหัวเทียนจึงได้เข้ามาให้น้องๆนักศึกษาได้ช่วยเหลือซึ่งได้รับการแก้ไขปัญหาอย่างดีและขอเป็นกําลังใจให้กับกับน้องๆต่อไป
————-
รัฐบาลไทย-ข่าวทำเนียบรัฐบาล-​ครม.เห็นชอบแก้กฎ ก.พ. “เพิ่มโรคจิตหรือโรคอารมณ์ผิดปกติ” เป็นลักษณะต้องห้ามของผู้ที่จะรับราชการพลเรือน
วันอังคารที่ 20 กันยายน 2565
​ครม.เห็นชอบแก้กฎ ก.พ. “เพิ่มโรคจิตหรือโรคอารมณ์ผิดปกติ” เป็นลักษณะต้องห้ามของผู้ที่จะรับราชการพลเรือน
​ครม.เห็นชอบแก้กฎ ก.พ. “เพิ่มโรคจิตหรือโรคอารมณ์ผิดปกติ” เป็นลักษณะต้องห้ามของผู้ที่จะรับราชการพลเรือน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 กันยายน 2565 ว่า ครม.เห็นชอบร่างกฎ ก.พ. ว่าด้วยโรค พ.ศ. .... ตามที่สํานักงานคณะกรรมการข้าราชการพลเรือน (สํานักงาน ก.พ.) เสนอ ร่างกฎ ก.พ. ว่าด้วยโรคฉบับนี้ เป็นการปรับปรุงกฎ ก.พ. ว่าด้วยโรค พ.ศ.2553 ที่กําหนดลักษณะต้องห้ามสําหรับผู้ที่จะเข้ารับราชการเป็นข้าราชการพลเรือน ในการแก้ไขครั้งนี้ ได้ยกเลิก “โรควัณโรคในระยะแพร่กระจายเชื้อ” ออกจากลักษณะต้องห้ามของผู้ที่จะเข้ารับราชการพลเรือน เนื่องจากโรควัณโรคมีแนวโน้มที่ลดลงและใช้เวลาในการรักษาประมาณ 2 สัปดาห์ ก็สามารถหายได้ พร้อมกันนี้ ได้เพิ่มโรคจิต (Psychosis) หรือโรคอารมณ์ผิดปกติ (Mood Disorders) ที่มีอาการเด่นชัดรุนแรงหรือเรื้อรังและเป็นอุปสรรคต่อการปฏิบัติงานในหน้าที่ เป็นลักษณะต้องห้ามด้วย ส่วนโรคอื่นๆ ยังคงกําหนดเป็นลักษณะต้องห้ามตามเดิม ได้แก่ 1.โรคเท้าช้างในระยะที่ปรากฏอาการเป็นที่รังเกียจแก่สังคม 2.โรคติดยาเสพติดให้โทษ 3.โรคพิษสุราเรื้อรัง และ 4.โรคติดต่อร้ายแรงหรือโรคเรื้อรัง ที่ปรากฏอาการเด่นชัดหรือรุนแรงและเป็นอุปสรรคต่อการปฏิบัติงานในหน้าที่ ทั้งนี้ มีผลนับตั้งแต่วันที่ประกาศในราชกิจจานุเบกษา
รัฐบาลไทย-ข่าวทำเนียบรัฐบาล-นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นประธานพิธีทำบุญ
วันศุกร์ที่ 9 กันยายน 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นประธานพิธีทําบุญ
เนื่องในโอกาสครบรอบ 22 ปี สหภาพแรงงานรัฐวิสาหกิจองค์การขนส่งมวลชนกรุงเทพ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นประธานในพิธีทําบุญครบรอบ 22 ปี สหภาพแรงงานรัฐวิสาหกิจองค์การขนส่งมวลชนกรุงเทพ (สร.ขสมก.) โดยมี นายมนัส ครุฑชั่งทอง ผู้ช่วยผู้อํานวยการฝ่ายการเดินรถองค์การ 1 นางสาวเบญจวรรณ เปี่ยมสุวรรณ ผู้ช่วยผู้อํานวยการฝ่ายการเดินรถองค์การ 2 และนายบุญมา ป๋งมา ประธาน สร.ขสมก. ให้การต้อนรับ ในวันที่ 9 กันยายน 2565 ณ ห้องประชุม สร.ขสมก. เขตการเดินรถที่ 4 อู่คลองเตย
นางสุขสมรวย วันทนียกุล ได้กล่าวแสดงความยินดีแก่ สร.ขสมก. เนื่องในโอกาสครบรอบ 22 ปี พร้อมชื่นชมในความวิริยะ อุตสาหะ เสียสละของ สร.ขสมก. และสมาชิกทุกท่านที่ได้ดําเนินการเพื่อรักษาไว้ซึ่ง สิทธิประโยชน์และมีบทบาทสําคัญในอันที่จะเสริมสร้างระบบแรงงานสัมพันธ์ในทุกระดับชั้น จะเห็นได้ว่าที่ผ่านมา สร.ขสมก. ได้สร้างคุณภาพการบริหารจัดการที่ดี บ่งชี้ได้ถึงการมีระบบแรงงานสัมพันธ์ที่ดีและเข้มแข็ง อันสามารถเป็นแบบอย่างที่ดีแก่องค์กรแรงงานอื่น ๆ และเป็นการพัฒนาองค์กรให้เข้าสู่มาตรฐานสากล
ทั้งนี้ ในนามของกระทรวงคมนาคมพร้อมที่จะให้การส่งเสริมและสนับสนุนการดําเนินงานของสร.ขสมก. และขอให้การดําเนินงานของ สร.ขสมก. บรรลุผลสําเร็จตามเป้าหมายและวัตถุประสงค์ เพื่อเสริมสร้างประโยชน์สุขร่วมกันของผู้ใช้แรงงาน ลูกจ้าง นายจ้าง ประชาชน และประเทศชาติต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย ตัวเลขส่งออกเดือนสิงหาคม 2565 ขยายตัวต่อเนื่อง 7.5% สะท้อนสัญญาณบวกเศรษฐกิจไทย การันตีความสามารถในการแข่งขันไทยในตลาดโลก
วันพุธที่ 28 กันยายน 2565
โฆษกรัฐบาลเผย ตัวเลขส่งออกเดือนสิงหาคม 2565 ขยายตัวต่อเนื่อง 7.5% สะท้อนสัญญาณบวกเศรษฐกิจไทย การันตีความสามารถในการแข่งขันไทยในตลาดโลก
โฆษกรัฐบาลเผย ตัวเลขส่งออกเดือนสิงหาคม 2565 ขยายตัวต่อเนื่อง 7.5% สะท้อนสัญญาณบวกเศรษฐกิจไทย การันตีความสามารถในการแข่งขันไทยในตลาดโลก
วันนี้ (28 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยตัวเลขส่งออกของไทยเดือนสิงหาคม 2565 มีมูลค่า 23,632.72 ล้านดอลลาร์สหรัฐ ขยายตัวร้อยละ 7.54 หรือคิดเป็นเงินไทย 861,169.17 ล้านบาท ขยายตัวร้อยละ 20.38 จากช่วงเดือนสิงหาคม ของปี 2564 ขณะที่ภาพรวมการส่งออกของไทย 8 เดือนแรก (มกราคม – สิงหาคม 2565) มีมูลค่า 196,446.83 ล้านดอลลาร์สหรัฐ ขยายตัวร้อยละ 11.0 หรือคิดเป็นเงินไทย 6,635,446.32 ล้านบาท นับว่าขยายตัวร้อยละ 21.93 จากช่วงเดียวกันของปี 2564 สะท้อนสัญญาณบวกต่อการฟื้นตัวทางเศรษฐกิจของไทย แม้หลายปัจจัยในโลกได้รับผลกระทบจากความท้าทาย แต่สินค้าหลายตัวของไทยยังมีศักยภาพแข่งขันในตลาดโลกได้
โฆษกประจําสํานักนายกรัฐมนตรี กล่าวเพิ่มเติมว่า สินค้าส่งออกหลักเดือนสิงหาคม 2565 ที่มีการขยายตัวต่อเนื่อง ได้แก่ 1) สินค้าอุตสาหกรรมเกษตร มีมูลค่าการส่งออก 1,948.8 ล้านดอลลาร์สหรัฐ ขยายตัวร้อยละ 27.6 จากเดือนสิงหาคม 2564 กลุ่มอาหารแปรรูปที่มีความต้องการสูงในเดือนสิงหาคม 2565 เช่น ข้าว น้ําตาล อาหารทะเลกระป๋องและแปรรูป ไก่สด อาหารสัตว์เลี้ยง ผลไม้กระป๋องและแปรรูป เครื่องดื่ม และไอศกรีม เป็นต้น 2) สินค้าอุตสาหกรรม มีมูลค่าการส่งออก 18,673.9 ล้านดอลลาร์สหรัฐ ขยายตัวร้อยละ 9.2 จากเดือนสิงหาคม 2564 โดยสินค้าที่มีความต้องการสูงในเดือนสิงหาคม 2565 เช่น รถยนต์ อุปกรณ์ และส่วนประกอบ อัญมณีและเครื่องประดับ (ไม่รวมทองคํา) และแผงวงจร เป็นต้น
ทั้งนี้ ตลาดส่งออกสําคัญของไทยที่ขยายตัว 10 อันดับแรกในเดือนสิงหาคม 2565 ได้แก่ กลุ่มประเทศ CLMV แคนาดา ตะวันออกกลาง สหราชอาณาจักร ลาตินอเมริกา ทวีปออสเตรเลีย สหภาพยุโรป สหรัฐอเมริกา ญี่ปุ่น และอาเซียน ตามลําดับ
“รัฐบาลดําเนินการในเชิงรุก ผ่านการวิเคราะห์ หาช่องทางที่ดีที่สุด และบูรณาการการทํางานร่วมกับภาคเอกชนอย่างต่อเนื่อง เพื่อผลักดันและอํานวยความสะดวกในการส่งออก การหาตลาดใหม่ หาช่องทางใหม่ ๆ รวมถึงแก้ไขปัญหา และอุปสรรคทางการค้า ส่งผลให้ภาพรวมการส่งออกสินค้าของไทยขยายตัวต่อเนื่องอย่างเป็นรูปธรรม และมีแนวโน้มขยายตัวได้ดีขึ้น ซึ่งถือว่าเป็นการทํางานตามแนวทางที่ถูกทาง และถือเป็นเสียงตอบรับศักยภาพสินค้าของไทยยังมีโอกาสอีกมากในตลาดโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-ไทยยินดีเป็นที่ 1 ด้านบริการสุขภาพ เดินหน้ายกระดับการท่องเที่ยวเชิงสุขภาพสู่สากล
วันอังคารที่ 30 สิงหาคม 2565
ไทยยินดีเป็นที่ 1 ด้านบริการสุขภาพ เดินหน้ายกระดับการท่องเที่ยวเชิงสุขภาพสู่สากล
วันจันทร์ที่ 30 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าผลักดันการท่องเที่ยวเชิงสุขภาพไทยสู่มาตรฐานสากล หลังรับทราบและยินดีที่ประเทศไทยได้รับการจัดอันดับจากเว็บไซต์ท่องเที่ยวยอดนิยมของต่างประเทศ ให้เป็นอันดับ 1 ของโลก ด้านสถานบริการเพื่อสุขภาพ และ อันดับ 2 ในด้านกิจกรรมเชิงสุขภาพที่ได้รับความนิยมมากที่สุด นอกจากนี้ ยังได้รับการขนานนามจากนักท่องเที่ยวว่าเป็น “เมืองหลวงของสปาแห่งทวีปเอเชีย” รวมถึงเป็นแหล่งยอดนิยมของนักท่องเที่ยวทั่วโลกที่ต้องการใช้สถานบริการเพื่อสุขภาพที่หรูหราและมีคุณภาพสะท้อนว่าไทยมีศักยภาพเพียงพอในการยกระดับสู่การเป็นแหล่งท่องเที่ยวเชิงสุขภาพในระดับสากล และนโยบายรัฐบาลที่สนับสนุนการท่องเที่ยวมีความเหมาะสมสอดคล้องกับกระแสความนิยมของนักท่องเที่ยว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐทุ่ม 4 พันล้าน ดูแล HIV - เอดส์ หวั่นระบาดกลุ่มวัยรุ่น เปิดเว็บไซต์ standbyyou.info ให้คำปรึกษา - รับชุดตรวจเชื้อฟรี และเป็นความลับ
วันพุธที่ 14 กันยายน 2565
รัฐทุ่ม 4 พันล้าน ดูแล HIV - เอดส์ หวั่นระบาดกลุ่มวัยรุ่น เปิดเว็บไซต์ standbyyou.info ให้คําปรึกษา - รับชุดตรวจเชื้อฟรี และเป็นความลับ
.....
รัฐบาลห่วงวัยรุ่นไทย หลังพบเยาวชนอายุ 15 – 24 ปี เสี่ยงติดโรคทางเพศสัมพันธ์สูงขึ้นต่อเนื่อง เร่งเดินหน้าตามเป้าหมายยุติปัญหาเอดส์ โดยปี 2566 เตรียมงบ 3,978 ล้านบาท เพื่อดูแลผู้ติดเชื้อ HIV และผู้ป่วยเอดส์ ครอบคลุมการรักษาด้วยยาต้านไวรัส การตรวจชันสูตรทางห้องปฏิบัติการ การตรวจคัดกรองและการตรวจยืนยันไวรัสตับอักเสบซี
.
พร้อมให้คําปรึกษาผ่านระบบออนไลน์ในเรื่อง HIV เอดส์และโรคติดต่อทางเพศสัมพันธ์ ประชาชนใช้บริการได้ทางไลน์ไอดี @Standbyyou และเว็บไซต์ standbyyou.info เพื่อค้นหาข้อมูลความรู้เกี่ยวกับโรค ทําแบบประเมินความเสี่ยง ขอรับคําปรึกษาจากแพทย์ผู้เชี่ยวชาญ และขอรับชุดตรวจ HIV ด้วยตนเอง ได้โดยง่าย ไม่มีค่าใช้จ่าย และเป็นความลับ
.
อ่านเพิ่มเติม คลิก >>https://www.thaigov.go.th/news/contents/details/59113
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ร่วมกวาดล้างขบวนการหลอกลวงลงทุนออนไลน์ ดูเลย! แจ้งเบาะแสหน่วยงานรัฐ ตรวจสอบรายชื่อจากแอป “SEC Check First” ก่อนตัดสินใจ
วันศุกร์ที่ 14 ตุลาคม 2565
ร่วมกวาดล้างขบวนการหลอกลวงลงทุนออนไลน์ ดูเลย! แจ้งเบาะแสหน่วยงานรัฐ ตรวจสอบรายชื่อจากแอป “SEC Check First” ก่อนตัดสินใจ
ร่วมกวาดล้างขบวนการหลอกลวงลงทุนออนไลน์ ดูเลย! แจ้งเบาะแสหน่วยงานรัฐ ตรวจสอบรายชื่อจากแอป “SEC Check First” ก่อนตัดสินใจ
วันที่ 14 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้หน่วยงานที่เกี่ยวข้องเร่งแก้ปัญหาการหลอกลวงการลงทุนออนไลน์ผ่านโซเชียลมีเดีย รวมทั้งการระดมทุนที่ผิดกฎหมาย เช่น การให้บริการชักชวนคนมาลงทุน ขายหลักทรัพย์เป็นต้น รวมถึงการหลอกลวงลงทุนในช่องทางต่างๆ ที่ไม่ได้รับการอนุญาติจากคณะกรรมการกํากับหลักทรัพย์และตลาดหลักทรัพย์ (ก.ล.ต. ) และเน้นย้ําการตรวจสอบเชิงรุก เมื่อตรวจพบให้ดําเนินคดีปิดกั้น Account หรือเว็บไซต์โดยทันที เพื่อลดผลกระทบความเสียหายของประชาชน
ทั้งนี้ กระทรวงดิจิทัลเพื่อเศรษฐกิจและสังคม (ดีอีเอส) ร่วมมือกับคณะกรรมการกํากับหลักทรัพย์และตลาดหลักทรัพย์ (ก.ล.ต. ) แก้ไขปัญหาหลอกลวงการลงทุนผ่านโซเชียลมีเดีย ตั้งคณะทํางานร่วมกันในการติดตามและวางแนวทางป้องกันและปราบปราม พร้อมแนะนําประชาชนตรวจสอบรายชื่อบุคคลที่แนะนําการลงทุน ผู้ประกอบธุรกิจ หรือหลักทรัพย์ที่ได้รับอนุญาตจาก ก.ล.ต. ก่อนการลงทุนทุกครั้ง โดยตรวจสอบได้ที่แอปพลิเคชัน SEC Check First ขอให้ประชาชนศึกษาให้ละเอียดรอบคอบก่อนที่จะตัดสินใจลงทุน รวมถึงตรวจสอบที่มาของบริการหรือผลิตภัณฑ์การเงินต่างๆ ก่อน เพราะอาจเจอผู้ให้บริการที่ไม่ได้รับอนุญาติ ผิดกฎหมาย และอาจถูกหลอกลวง ฉ้อโกงให้เกิดความเสียหายได้ สําหรับกรณีที่มีการเผยแพร่ข้อความโฆษณาชวนเชื่อและชักชวนให้ประชาชนลงทุนในลักษณะแชร์ลูกโซ่ หลอกลวงผ่านช่องทางออนไลน์ และสื่อสังคมออนไลน์ (โซเชียลมีเดีย) ขอให้ประชาชนระมัดระวัง พร้อมรวบรวมเอกสารหลักฐานและนําส่งให้กับ กระทรวง ดีอีเอส เพื่อดําเนินการต่อไป และในกรณีที่ ก.ล.ต. ตรวจพบว่ามีการกระทําอันอาจเข้าข่ายเป็นความผิดตามกฎหมายภายใต้การกํากับดูแลของ ก.ล.ต. ผู้กระทําผิดอาจถูกดําเนินคดีตามกฎหมาย ซึ่งมีโทษทั้งจําคุกและปรับ
"ประชาชนสามารถแจ้งข้อมูลได้ผ่านช่องทางต่างๆ ดังนี้ โทร.1212 OCC ศูนย์ช่วยเหลือและจัดการปัญหาออนไลน์ของสํานักงานพัฒนาธุรกรรมอิเล็กทรอนิกส์ (ETDA) ในสังกัดดีอีเอส เพจอาสาจับตาออนไลน์https://m.facebook.com/DESMonitorแจ้งความออนไลน์ได้ตลอด 24 ชั่วโมงผ่านเว็บไซต์https://thaipoliceonline.com ทั้งนี้สามารถตรวจสอบรายชื่อบุคคลที่แนะนําการลงทุน ผู้ประกอบธุรกิจ หรือหลักทรัพย์ที่ได้รับอนุญาตจาก ก.ล.ต. ได้ที่แอปพลิเคชัน SEC Check First หากมีข้อสอบถามหรือมีเบาะแสเกี่ยวกับพฤติกรรมที่น่าสงสัย โปรดแจ้งที่ “ศูนย์บริการประชาชน ก.ล.ต.” โทร. 1207 กด 2 หรือ SEC Live Chat ที่เว็บไซต์ ก.ล.ต." นางสาวรัชดา ย้ํา
รัฐบาลไทย-ข่าวทำเนียบรัฐบาล-ย้ำเตือนข้อกฎหมายควบคุมการใช้กัญชา ห้ามสูบทั้งในโรงเรียนและที่สาธารณะ พร้อมเตือนห้ามขายให้เยาวชนอายุต่ำกว่า 20 ปี ฝ่าฝืนมีโทษจำคุก 1 ปี ปรับ 2 หมื่นบาท
วันพุธที่ 28 กันยายน 2565
ย้ําเตือนข้อกฎหมายควบคุมการใช้กัญชา ห้ามสูบทั้งในโรงเรียนและที่สาธารณะ พร้อมเตือนห้ามขายให้เยาวชนอายุต่ํากว่า 20 ปี ฝ่าฝืนมีโทษจําคุก 1 ปี ปรับ 2 หมื่นบาท
ย้ําเตือนข้อกฎหมายควบคุมการใช้กัญชา ห้ามสูบทั้งในโรงเรียนและที่สาธารณะ พร้อมเตือนห้ามขายให้เยาวชนอายุต่ํากว่า 20 ปี ฝ่าฝืนมีโทษจําคุก 1 ปี ปรับ 2 หมื่นบาท
วันที่ 28 กันยายน 2565 น.ส.ไตรศุลี ไตรสรณกุล รองโฆษกประจํากสํานักนายกรัฐมนตรี กล่าวว่า ตามที่ได้ปรากฏกรณีมีกลุ่มนักเรียนสูบกัญชาในโรงเรียน และขณะนี้หน่วยงานที่เกี่ยวข้องทั้งกระทรวงศึกษาธิการ และเจ้าหน้าที่ตํารวจได้เข้าไปดําเนินการตามข้อกฎหมายแล้วนั้น ขอย้ําเตือนทั้งกลุ่มเยาวชน ผู้ครอบครองและขายส่วนของกัญชา ตลอดจนทุกฝ่ายที่เกี่ยวข้องอีกครั้งว่า แม้ปัจจุบัน พ.ร.บ.กัญชา กัญชง จะยังไม่มีผลบังคับ แต่มีกฎหมายควบคุมให้เกิดการใช้อย่างเหมาะสม ตรงตามนโยบายที่รัฐบาลสนับสนุนกัญชาทางการแพทย์ ให้ประชาชนใช้เพื่อประโยชน์ในการดูแลสุขภาพ และการผลิตผลิตภัณฑ์ต่างๆเพื่อประโยชน์ต่อเศรษฐกิจ
สําหรับกฎหมายที่ควบคุมการใช้กัญชา กัญชง ในปัจจุบันอยู่ในประกาศกระทรวงสาธารณสุข เรื่อง สมุนไพรควบคุม (กัญชา) พ.ศ. 2565 มีข้อกําหนดในส่วนการห้ามจําหน่ายกัญชา กัญชงให้แก่ ผู้ที่มีอายุต่ํากว่า 20 ปี, สตรีมีครรภ์ หรือสตรีที่ให้นมบุตร หากฝ่าฝืนก็ต้องรับโทษตามพระราชบัญญัติคุ้มครองและส่งเสริมภูมิปัญญาการแพทย์แผนไทย มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ
รวมถึงประกาศกระทรวงสาธารณสุข เรื่อง กําหนดให้การกระทําให้เกิดกลิ่น หรือควันกัญชา กัญชง หรือพืชอื่นใด เป็นเหตุรําคาญ พ.ศ. 2565 ได้ควบคุมไม่ให้มีการ สูบ เสพในที่สาธารณะทุกประเภท ซึ่งรวมถึงโรงเรียนด้วย โดยหากเจ้าหน้าที่แจ้งให้เลิก แต่ผู้สูบ เสพ ไม่เลิกจะมีความผิดตาม พ.ร.บ.การสาธารณสุข มีโทษจําคุกไม่เกิน 1 เดือน หรือปรับไม่เกิน 2,000 บาท หรือทั้งจําทั้งปรับ
“จากกรณีที่เกิดขึ้นที่ผู้สูบกัญชาเป็นเยาวชนซึ่งมีการซื้อมาจากตลาดนั้น เป็นกรณีฝ่าฝืนกฎหมายในส่วนที่ห้ามขายกัญชา กัญชงให้แก่เยาวชนที่อายุต่ําว่า 20 ปี เช่นนี้ถือว่าผู้ขายมีความผิด ส่วนที่มีการสูบกัญชาในเขตโรงเรียนถือว่าเป็นสถานที่สาธารณะ ซึ่งประกาศสาธารณสุขระบุห้ามไว้ หากเจ้าหน้าที่ตักเตือนแล้วยังกระทําอีกก็ถือว่ามีความผิดตามกฎหมาย ขอย้ําว่าปัจจุบันมีกฎหมายควบคุมการใช้ประโยชน์จากกัญชาอย่างเหมาะสม การที่กัญชา กัญชงไม่อยู่ในบัญชียาเสพติดให้โทษแล้วไม่ได้หมายความว่าบุคคลใด จะใช้กัญชาเพื่อการใด ในสถานที่ใดก็ได้ และรัฐบาลไม่สนับสนุนการใช้กัญชา กัญชงเพื่อการสันทนาการ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-กรมเจ้าท่า ติดตามสถานการณ์แม่น้ำเจ้าพระยา เหตุฝนตกหนัก ระดับน้ำเพิ่มสูงขึ้น
วันจันทร์ที่ 10 ตุลาคม 2565
กรมเจ้าท่า ติดตามสถานการณ์แม่น้ําเจ้าพระยา เหตุฝนตกหนัก ระดับน้ําเพิ่มสูงขึ้น
...
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า กรมเจ้าท่า ได้มีมาตรการเพื่อเฝ้าระวังระดับน้ําในแม่น้ําเจ้าพระยา ในช่วงที่มีฝนตกหนักและรับดับน้ําสูงขึ้น กรมเจ้าท่า ได้มีการออกประกาศ กรมเจ้าท่า ฉบับที่ 231 / 2565 เรื่อง ให้ระมัดระวังการเดินเรือ ด้วยกรมอุตุนิยมวิทยา ได้คาดการณ์ว่าจะมีฝนตกหนักถึงในช่วงวันที่ 12 ตุลาคม 2565 บริเวณภาคเหนือ ภาคกลาง ภาคตะวันออก และภาคตะวันออกเฉียงเหนือ รวมถึงกรุงเทพมหานครและปริมณฑล และภาคใต้ โดยกองอํานวยการน้ําแห่งชาติ มีประกาศ ฉบับที่ 49/2565 ให้ประชาชนและหน่วยงาน เฝ้าระวังระดับน้ําบริเวณแม่น้ําเจ้าพระยา
กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา ได้จัดกําลังเจ้าหน้าที่พร้อมเรือตรวจการณ์ เฝ้าติดตามสถานการณ์น้ําในแม่น้ําเจ้าพระยาที่มีปริมาณเพิ่มมากขึ้น พร้อมประชาสัมพันธ์ทําความเข้าใจกับผู้ประกอบการเรือ เจ้าของเรือ ผู้ควบคุมเรือผู้โดยสาร ประชาชนริมฝั่งแม่น้ํา ลําคลองและเพื่อความปลอดภัยในการเดินเรือ ผู้ควบคุมเรือกลลําน้ํา ผู้ควบคุมเรือลากจูง และเรือลําเลียงที่บรรทุกสินค้าในแม่น้ํา ต้องปฏิบัติตามมาตรการของกรมเจ้าท่า ดังนี้
1.การลากจูงเรือลําเลียงที่บรรทุกสินค้าในแม่น้ําเจ้าพระยา ต้องมีเรือดึงท้ายซึ่งมีกําลังของเครื่องจักรไม่น้อยกว่ากําลังเครื่องจักรของเรือลากจูง พร้อมจัดคนประจําเรือควบคุมเรือตลอดเวลา
2. ระมัดระวังเดินเรือจากปริมาณน้ําที่สูงขึ้น ขณะผ่านช่องลอดสะพาน และจากกระแสน้ําที่ไหลเชี่ยวในระยะนี้
3. ควบคุมความเร็วเรือให้เหมาะสมและปลอดภัย โดยให้ระมัดระวังประชาชนที่อาศัยอยู่ริมฝั่ง
4.ตรวจสอบอุปกรณ์ช่วยการเดินเรือ อุปกรณ์สื่อสาร และอุปกรณ์ความปลอดภัยประจําเรือให้อยู่ในสภาพพร้อมใช้และใช้การได้ปกติ
ทั้งนี้ ในวันที่ 10 ตุลาคม 2565 เวลา 08.00 น. ระดับความสูงสะพานจากพื้นน้ําในแม่น้ําเจ้าพระยา ได้แก่ สะพานกรุงเทพ สูง 5.31 เมตร สะพานสาทร 9.39 เมตร สะพานพุทธ 5.49 เมตร สะพานกรุงธน 4.86 เมตร และสะพานนนทบุรี 4 เมตร น้ําในแม่น้ําเจ้าพระยาลงเต็มที่ในเวลา 01.46 น. และขึ้นเต็มที่ในเวลา 06.46 น.
โดยผู้ควบคุมเรือต้องถือปฏิบัติตามประกาศสํานักงานเจ้าท่าภูมิภาคและภูมิภาคสาขาในพื้นที่อย่างเคร่งครัด กรมเจ้าท่า เน้นย้ํา กําชับผู้ให้บริการเรือโดยสารทุกประเภท เดินเรือด้วยความระมัดระวัง ติดตามข้อมูลข่าวสารสภาพอากาศจากกรมอุตุนิยมวิทยา เพื่อให้การเดินเรือในแม่น้ําเจ้าพระยาเกิดความปลอดภัย หากพบเห็นเหตุการณ์ความไม่ปลอดภัยทางน้ํา โทรสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงยุติธรรม รับมอบโล่และตรารับรองมาตรฐานการให้บริการของศูนย์ราชการสะดวก (Government Easy Contact Center : GECC) ประจำปี พ.ศ. ๒๕๖๕
วันพฤหัสบดีที่ 6 ตุลาคม 2565
กระทรวงยุติธรรม รับมอบโล่และตรารับรองมาตรฐานการให้บริการของศูนย์ราชการสะดวก (Government Easy Contact Center : GECC) ประจําปี พ.ศ. ๒๕๖๕
กระทรวงยุติธรรม รับมอบโล่และตรารับรองมาตรฐานการให้บริการของศูนย์ราชการสะดวก (Government Easy Contact Center : GECC) ประจําปี พ.ศ. ๒๕๖๕
ในวันพุธที่ ๒๘ กันยายน ๒๕๖๕ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม ในนามผู้แทนกระทรวงยุติธรรมรับมอบโล่รับรองมาตรฐานศูนย์ราชการสะดวก (Government Easy Contact Center : GECC) ประจําปี ๒๕๖๕ ระดับพื้นฐาน โดยมี นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธี ณ ห้องประชุมวายุภักษ์ แกรนด์ บอลรูม ชั้น ๔ อาคารศูนย์ประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ แจ้งวัฒนะ
โดยในปีนี้กระทรวงยุติธรรมได้รับการรับรองมาตรฐานศูนย์ราชการสะดวก (Government Easy Contact Center : GECC) ๑๒ หน่วยงาน ดังนี้
๑. กรมบังคับคดี ได้รับการรับรองมาตรฐาน GECC ๘ หน่วยงาน ได้แก่ ระดับก้าวหน้า ๑ หน่วยงาน คือ สํานักงานบังคับคดีจังหวัดอุบลราชธานี และระดับพื้นฐาน ๗ หน่วยงาน ได้แก่ สํานักงานบังคับคดีจังหวัดแม่ฮ่องสอน สํานักงานบังคับคดีจังหวัดนครศรีธรรมราช สาขาปากพนัง สํานักงานบังคับคดีจังหวัดยะลา สํานักงานบังคับคดีจังหวัดแม่ฮ่องสอน สํานักงานบังคับคดีจังหวัดจันทบุรี สํานักงานบังคับคดีจังหวัดชลบุรี สํานักงานบังคับคดีจังหวัดแพร่
๒. กรมราชทัณฑ์ ได้รับการรับรองมาตรฐาน GECC ระดับพื้นฐาน ๒ หน่วยงาน ได้แก่ เรือนจําจังหวัดจันทบุรี และทัณฑสถานหญิงเชียงใหม่
๓. สํานักงานปลัดกระทรวงยุติธรรม ได้รับการรับรองมาตรฐาน GECC ระดับพื้นฐาน ๒ หน่วยงาน ได้แก่ ศูนย์บริการร่วมกระทรวงยุติธรรม และสํานักงานยุติธรรมจังหวัดเชียงใหม่
สําหรับการให้บริการของศูนย์ราชการสะดวก (Government Easy Contact Center : GECC) เป็นนโยบายของนายกรัฐมนตรี ได้มอบนโยบายในการประชุมคณะรัฐมนตรี เมื่อวันที่ ๑ กันยายน ๒๕๕๘ ให้ทุกกระทรวง กรม และจังหวัด รวมทั้งรัฐวิสาหกิจที่เกี่ยวข้อง จัดให้มี “ศูนย์ราชการสะดวก (Government Easy Contact Center : GECC)” เพื่อเป็นหน่วยงานที่ทําหน้าที่ให้คําแนะนําและอํานวยความสะดวกแก่ประชาชน ให้เกิดการให้บริการที่มีประสิทธิภาพและสร้างความเชื่อมั่นให้แก่ประชาชนที่เดินทางมาติดต่อราชการกับหน่วยงานของรัฐ ทั้งนี้ ในปี ๒๕๖๖ กระทรวงยุติธรรม จะยกระดับการให้บริการ สร้างความสะดวก รวดเร็วแก่ประชาชนอย่างต่อเนื่อง ตอบสนองนโยบายของรัฐบาลในการเป็นหน่วยงานที่ทําหน้าที่ให้คําแนะนํา และอํานวยความสะดวกแก่ประชาชนที่มาติดต่อขอรับบริการได้อย่างรวดเร็ว และเข้าถึงง่ายจึงมีการพัฒนาคุณภาพการให้บริการในทุกด้านพร้อมปรับปรุงรูปแบบการให้บริการอย่างสม่ําเสมอต่อไป
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันจันทร์ที่ 12 กันยายน 2565
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันนี้ (12 กันยายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 62-9/2565 โดยในที่ประชุมฯ ได้มีการรายงานผลการดําเนินงานด้านสินเชื่อ กองทุนพัฒนาเอสเอ็มอีตามแนวประชารัฐ ปีงบประมาณ 2565 และพิจารณาขอความเห็นชอบการดําเนินงานในด้านต่างๆ ประกอบด้วย แผนปฏิบัติการดิจิทัลสําหรับการบริหารจัดการของกองทุนพัฒนาเอสเอ็มอีตามแนวประชารัฐ และยุทธศาสตร์ด้านการบริหารทรัพยากรบุคคลของกองทุนพัฒนาเอสเอ็มอี ตามแนวประชารัฐ ประจําปีงบประมาณ พ.ศ. 2566 - 2570 การขยายกรอบวงเงินสินเชื่อกองทุนพัฒนาเอสเอ็มอีตามแนวประชารัฐ ปีงบประมาณ 2565 โครงการสินเชื่อ สร้างโอกาส เสริมสภาพคล่อง SME (รหัส 340) โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม คณะกรรมการบริหารกองทุนฯ และผู้ที่เกี่ยวข้องเข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และระบบ ZOOM Meeting.
รัฐบาลไทย-ข่าวทำเนียบรัฐบาล-ตลาดที่อยู่อาศัยในพื้นที่ EEC เติบโตดี ยอดขายเพิ่ม 2.5 หมื่นล้านบาท
วันอังคารที่ 27 กันยายน 2565
ตลาดที่อยู่อาศัยในพื้นที่ EEC เติบโตดี ยอดขายเพิ่ม 2.5 หมื่นล้านบาท
วันอาทิตย์ที่ 25 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลยินดีที่สถานการณ์ตลาดที่อยู่อาศัยในพื้นที่เขตพัฒนาพิเศษภาคตะวันออก หรือ EEC
ปรับตัวดีขึ้นอย่างต่อเนื่อง โดยช่วงไตรมาสที่ 2 ของปีนี้ มีโครงการเสนอขายในพื้นที่ 59,000 หน่วย มูลค่ากว่า
2 แสนล้านบาท มีโครงการใหม่ 3,500 หน่วย เพิ่มจํานวนจากไตรมาสแรกร้อยละ 19.14
คิดเป็นมูลค่าเพิ่มขึ้นร้อยละ 37.06 สําหรับยอดขายใหม่ของไตรมาสนี้เพิ่มขึ้น 7,890 หน่วย คิดเป็นมูลค่า
25,000 ล้านบาท มีจํานวนเหลือขายลดลงร้อยละ 7.8 ส่งผลให้อัตราดูดซับ หรือ Absorption Rate
ต่อเดือนเพิ่มขึ้น สะท้อนว่าตลาดที่อยู่อาศัยในพื้นที่ EEC ยังคงได้รับความสนใจและเป็นไปในทิศทางบวก
โดยทําเลที่มีการเสนอขายมากที่สุด ได้แก่ หาดจอมเทียน พัทยา-เขาพระตําหนัก แหลมฉบัง ศรีราชา-
อัสสัมชัญ และมาบตาพุด ตามลําดับ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผตร.เดชา ร่วมเป็นเกียรติในพิธีเปิดงานสัมมนา “Circular Solar Modules” ภายใต้งาน “APEC BCG Economy Thailand 2022: Tech to Biz”
วันพุธที่ 12 ตุลาคม 2565
ผตร.เดชา ร่วมเป็นเกียรติในพิธีเปิดงานสัมมนา “Circular Solar Modules” ภายใต้งาน “APEC BCG Economy Thailand 2022: Tech to Biz”
ผตร.เดชา ร่วมเป็นเกียรติในพิธีเปิดงานสัมมนา “Circular Solar Modules” ภายใต้งาน “APEC BCG Economy Thailand 2022: Tech to Biz”
วันนี้ (11 ตุลาคม 2565) นายเดชา จาตุธนานันท์ ผู้ตรวจราชการกระทรวงอุตสาหกรรม ร่วมเป็นเกียรติในพิธีเปิดงานสัมมนา “Circular Solar Modules” ภายใต้งาน “APEC BCG Economy Thailand 2022: Tech to Biz” ซึ่งงานสัมมนาดังกล่าวจัดขึ้นเพื่อนําเสนอกรณีศึกษา บทเรียน และเทคโนโลยีที่เกี่ยวกับการนําแผงโซล่าเซลล์ (Solar photovoltaic (PV) modules) ที่ปลดระวางกลับมาใช้ใหม่ ซึ่งเป็นความร่วมมือภายใต้บันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ระหว่าง กระทรวงอุตสาหกรรม และกระทรวงการอุดมศึกษา วิทยาศาสตร์ วิจัยและนวัตกรรมณ โรงแรมเซ็นทาราแกรนด์ แอท เซ็นทรัลพลาซ่าลาดพร้าว
รัฐบาลไทย-ข่าวทำเนียบรัฐบาล-“ดีอีเอส” อนุมัติ 41 โครงการ ที่ได้รับการสนับสนุนจากกองทุนพัฒนาดิจิทัลเพื่อเศรษฐกิจและสังคม
วันพฤหัสบดีที่ 27 ตุลาคม 2565
“ดีอีเอส” อนุมัติ 41 โครงการ ที่ได้รับการสนับสนุนจากกองทุนพัฒนาดิจิทัลเพื่อเศรษฐกิจและสังคม
“ดีอีเอส” อนุมัติ 41 โครงการ ที่ได้รับการสนับสนุนจากกองทุนพัฒนาดิจิทัลเพื่อเศรษฐกิจและสังคม
วันนี้ (27 ตุลาคม 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานแถลงข่าวประกาศผลการพิจารณาโครงการหรือกิจกรรม ที่ได้รับการสนับสนุนจากกองทุนพัฒนาดิจิทัลเพื่อเศรษฐกิจและสังคม ประจําปีงบประมาณ พ.ศ. 2565 จํานวน 41 โครงการ เพื่อเพิ่มขีดความสามารถในการแข่งขันทางเศรษฐกิจอันจะเป็นประโยชน์ต่อการพัฒนาและส่งเสริมนวัตกรรมเทคโนโลยีดิจิทัลในประเทศไทย โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) พร้อมด้วยนางสาวสุกันยาณี ยะวิญชาญ ผู้ตรวจกระทรวงฯ และคณะผู้บริหาร ณ ห้องประชุมวายุภักษ์ 6 ชั้น 5 โรงแรมเซ็นทรา บาย เซ็นทาราศูนย์ราชการและคอนเวนชันเซ็นเตอร์
**************************
รัฐบาลไทย-ข่าวทำเนียบรัฐบาล-ครม.เคาะงบกลาง 137.94 ล้านบาท เพื่อเป็นค่าใช้จ่ายสำหรับจัดทำโครงการจัดเก็บข้อมูลดีเอ็นเอของบุคคลพ้นโทษ พักโทษ จากเรือนจำและทัณฑสถาน
วันอังคารที่ 20 กันยายน 2565
ครม.เคาะงบกลาง 137.94 ล้านบาท เพื่อเป็นค่าใช้จ่ายสําหรับจัดทําโครงการจัดเก็บข้อมูลดีเอ็นเอของบุคคลพ้นโทษ พักโทษ จากเรือนจําและทัณฑสถาน
ครม.เคาะงบกลาง 137.94 ล้านบาท เพื่อเป็นค่าใช้จ่ายสําหรับจัดทําโครงการจัดเก็บข้อมูลดีเอ็นเอของบุคคลพ้นโทษ พักโทษ จากเรือนจําและทัณฑสถาน
วันที่ 20 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น ภายในกรอบวงเงิน 137.94 ล้านบาท เพื่อเป็นค่าใช้จ่ายสําหรับจัดทําโครงการจัดเก็บข้อมูลดีเอ็นเอของบุคคลพ้นโทษ พักโทษ จากเรือนจําและทัณฑสถาน เพื่อให้สํานักงานตํารวจแห่งชาติ(ตช.)มีฐานข้อมูลดีเอ็นเอของบุคคลพ้นโทษและพักโทษเพื่อใช้ในการสืบสวนสอบสวนและเชื่อมโยงคดี และเพื่อให้ตช.เป็นศูนย์กลางฐานข้อมูลดีเอ็นเอแห่งชาติ สามารถสืบค้นหาผู้กระทําความผิดทางคดีอาญาและอาชญากรรมในประเทศและระหว่างประเทศ และเพื่อเพิ่มศักยภาพระบบฐานข้อมูลดีเอ็นเอให้สามารถรองรับฐานข้อมูลดีเอ็นเอซึ่งมีจํานวนเพิ่มขึ้นอย่างรวดเร็ว และเชื่อมโยงฐานข้อมูลกลางและฐานข้อมูลส่วนภูมิภาคด้วยเทคโนโลยีที่มีประสิทธิภาพสูง
สําหรับงบประมาณในกรอบวงเงิน 137.94 ล้านบาท จะนําไปดําเนินการดังนี้คือ จัดหาวัสดุในการจัดเก็บดีเอ็นเอและวัสดุหรือน้ํายาในการตรวจดีเอ็นเอ จํานวน 45 รายการ สําหรับเก็บข้อมูลดีเอ็นเอจํานวน 100,000 ราย เช่น ก้านสําลีพันปลายไม้ชนิด Sterile, ถุงมือไนโตรชนิดไม่มีแป้ง, น้ํายาโพลีเมอร์หรือสารละลายแอโนดบัฟเฟอร์สําหรับเครื่องวิเคราะห์สารพันธุกรรมแบบอัตโนมัติ และชุดน้ํายาตรวจพิสูจน์เอกลักษณ์บุคคลสําหรับจัดทําฐานข้อมูลดีเอ็นเอ เป็นต้น วงเงิน 89.82 ล้านบาท และปรับปรุงระบบเทคโนโลยีฐานข้อมูลดีเอ็นเอ สําหรับจัดหาครุภัณฑ์คอมพิวเตอร์ รวม 68 รายการ เช่น เครื่องคอมพิวเตอร์แม่ข่าย อุปกรณ์กระจายสัญญาณ อุปกรณ์จัดเก็บข้อมูลแบบภายนอก อุปกรณ์ป้องกันเครือข่าย เป็นต้น วงเงิน 48.11 ล้านบาท ระยะเวลาดําเนินการ เดือนกรกฎาคม -กันยายน 2565
น.ส.ไตรศุลีกล่าวว่า ผลที่คาดว่าจะได้รับ คือ สามารถจับกุมผู้กระทําความผิดได้อย่างรวดเร็วและถูกต้องและอัตราการกระทําผิดและการกระทําผิดซ้ําจะลดลง
รัฐบาลไทย-ข่าวทำเนียบรัฐบาล-รัฐบาลร่วมขับเคลื่อนเศรษฐกิจสร้างสรรค์ ผ่านเวทีระดับโลก WCCE ที่บาหลี
วันพุธที่ 5 ตุลาคม 2565
รัฐบาลร่วมขับเคลื่อนเศรษฐกิจสร้างสรรค์ ผ่านเวทีระดับโลก WCCE ที่บาหลี
รัฐบาลร่วมขับเคลื่อนเศรษฐกิจสร้างสรรค์ ผ่านเวทีระดับโลก WCCE ที่บาหลี
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 ตุลาคม 2565 ว่า ครม.เห็นชอบร่างเอกสารวาระบาหลี 2022: แผนที่นําทางระดับโลกเรื่องเศรษฐกิจสร้างสรรค์ (Bali Agenda 2022: A Global Roadmap for Creative Economy) ที่จะมีการรับรองร่างเอกสารในการประชุม World Conference on Creative Economy (WCCE) ครั้งที่ 3 ระหว่าง 5 – 7 ตุลาคม 2565 ณ เมืองบาหลี โดยประเทศอินโดนีเซียเป็นเจ้าภาพ ส่วนประเทศไทยจะเข้าร่วมประชุมและรับรองผ่านระบบการประชุมทางไกล
การประชุม WCCE ครั้งที่ 3 นี้ จัดขึ้นภายใต้หัวข้อ “การสร้างสรรค์อย่างครอบคลุม: การฟื้นฟูระดับโลก” (Inclusively Creative : A Global Recovery) มีวัตถุประสงค์เพื่อเป็นเวทีแลกเปลี่ยนมุมมองของผู้มีส่วนได้ส่วนเสียในการพัฒนาเศรษฐกิจสร้างสรรค์ ทั้ง 5 ฝ่าย ได้แก่ 1)รัฐบาล ผู้กําหนดนโยบายหรือองค์การระหว่างประเทศ 2)นักวิชาการ 3)องค์กรเอกชน 4)ชุมชน และ 5) สื่อ นําไปสู่การพัฒนาเศรษฐกิจสร้างสรรค์ที่ยั่งยืนในระดับสากล รวมถึงเป็นส่วนหนึ่งของกลยุทธ์ฟื้นฟูโลกหลังสถานการณ์การแพร่ระบาดของโรคโควิด–19 สําหรับร่างเอกสารวาระบาหลี 2022 ที่จะมีการรับรองในการประชุมครั้งนี้ มีสาระสําคัญ อาทิ
1.การให้ความสําคัญกับเศรษฐกิจสร้างสรรค์ที่ปรากฏในการประชุมระดับ นานาชาติที่ผ่านมา เช่น การประชุม Urban 20 Riyadh 2020 ในหัวข้อ “เศรษฐกิจสร้างสรรค์ครอบคลุมและอนาคตของการทํางาน”
2.การก่อตั้งศูนย์ความเป็นเลิศด้านเศรษฐกิจสร้างสรรค์โลกและความร่วมมือระหว่างประเทศ ซึ่งมีการผลักดันให้อินโดนีเซียเป็นศูนย์กลางระดับโลกในการพัฒนาเศรษฐกิจสร้างสรรค์
3.การเน้นย้ําศักยภาพเชิงกลยุทธ์ของเศรษฐกิจสร้างสรรค์ที่มีส่วนช่วยในการฟื้นฟูเศรษฐกิจโลก
4.แนวทางการดําเนินการด้านเศรษฐกิจสร้างสรรค์ 15 ประการ อาทิ 1)การสร้างระบบนิเวศเพื่อให้มั่นใจว่าภาคเศรษฐกิจสร้างสรรค์มีความเท่าเทียมสําหรับทุกคน 2)ส่งเสริมการเปลี่ยนแปลงทางดิจิทัลและเทคโนโลยีในเศรษฐกิจสร้างสรรค์ 3)ส่งเสริมการวิจัยและเสริมสร้างขีดความสามารถเชิงความคิดสร้างสรรค์ 4)การสนับสนุนด้านงบประมาณ สิทธิประโยชน์ทางภาษีเกี่ยวกับการเคลื่อนย้ายผลิตภัณฑ์ทางวัฒนธรรมและสินค้าสร้างสรรค์ 5)ให้มีนโยบายสนับสนุนผู้ที่มีบทบาทในเศรษฐกิจสร้างสรรค์ 6)ผลักดันให้เกิดความร่วมมือระหว่างประเทศ เพื่อสนับสนุนการดําเนินการตามแนวทางนี้
นางสาวรัชดา กล่าวด้วยว่า ที่ประชุมให้กระทรวงวัฒนธรรมประสานกับสํานักงานส่งเสริมเศรษฐกิจสร้างสรรค์ (องค์การมหาชน) ซึ่งเป็นหน่วยงานหลักที่รับผิดชอบเรื่องเศรษฐกิจสร้างสรรค์ เพื่อนําผลลัพธ์ที่ได้จากการประชุม World Conference on Creative Economy ครั้งที่ 3 มาต่อยอดในการขับเคลื่อนเศรษฐกิจสร้างสรรค์ของไทยให้เป็นไปตามแผนปฏิบัติการด้านการส่งเสริมเศรษฐกิจสร้างสรรค์ด้วย
รัฐบาลไทย-ข่าวทำเนียบรัฐบาล-รองโฆษกรัฐบาล เตือนภัยมิจฉาชีพแก๊งคอลเซ็นเตอร์แอบอ้างเป็นศูนย์เครดิตบูโร  ขู่ขึ้นบัญชีดำหลอกลวงโอนเงิน
วันศุกร์ที่ 16 กันยายน 2565
รองโฆษกรัฐบาล เตือนภัยมิจฉาชีพแก๊งคอลเซ็นเตอร์แอบอ้างเป็นศูนย์เครดิตบูโร  ขู่ขึ้นบัญชีดําหลอกลวงโอนเงิน
รองโฆษกรัฐบาล เตือนภัยมิจฉาชีพแก๊งคอลเซ็นเตอร์แอบอ้างเป็นศูนย์เครดิตบูโร  ขู่ขึ้นบัญชีดําหลอกลวงโอนเงิน
วันนี้ (16 กันยายน 2565)นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ปัจจุบันมิจฉาชีพรูปแบบแก๊งคอลเซ็นเตอร์ (Call Center) ได้มีวิวัฒนาการที่ทําให้ดูน่าเชื่อถือมากขึ้น สร้างสถานการณ์ให้ตื่นตระหนกด้วยวิธีการต่าง ๆ อยู่เป็นจํานวนมาก ล่าสุดพบว่าแก๊งคอลเซ็นเตอร์ ทําการแอบอ้างชื่อเป็นศูนย์เครดิตบูโร หลอกลวงว่าหมายเลขบัตรประจําตัวประชาชนจะถูกขึ้นบัญชีดํา ขอให้ประชาชนอย่าหลงเชื่อ ไม่ให้ข้อมูลส่วนตัวใด ๆ รวมทั้งห้ามกดลิงก์หรือติดตั้งแอปตามที่คอลเซ็นเตอร์บอก
ทั้งนี้ เครดิตบูโรไม่มีนโยบายการโทรหาประชาชนรูปแบบคอลเซ็นเตอร์แจ้งเตือนใด ๆ และไม่ได้เก็บบันทึกข้อมูลหมายเลขโทรศัพท์มือถือของผู้ใช้บริการ สําหรับประชาชนที่ได้รับข้อความทางโทรศัพท์หรือคลิปเสียงผ่านไลน์จากมิจฉาชีพแก๊งคอลเซ็นเตอร์มีข้อความแอบอ้างว่า “สวัสดีค่ะ ศูนย์เครดิตบูโร หมายเลขบัตรประจําตัวประชาชนของท่าน จะถูกขึ้นบัญชีดํา ภายใน 1 ชั่วโมง หากมีข้อสงสัย กรุณาถือสายรอ จนกว่าเจ้าหน้าที่จะรับสาย” ขออย่าวิตกกังวล และหลงเชื่อ ข้อความดังกล่าวเป็นของมิจฉาชีพ ไม่ใช่ของเครดิตบูโร
“เครดิตบูโร หรือบริษัทข้อมูลเครดิตแห่งชาติ จํากัด เป็นสถาบันที่ทําหน้าที่เป็นศูนย์กลางในการจัดเก็บข้อมูลบัญชีสินเชื่อและประวัติการชําระสินเชื่อทุกประเภทของบุคคลธรรมดาและนิติบุคคล ซึ่งส่งมาจากสถาบันการเงินและบริษัทที่เป็นสมาชิกเครดิตบูโร โดยข้อมูลที่จัดเก็บแบ่งออกเป็น 2 ส่วน คือ 1. ข้อมูลบ่งชี้ คือข้อเท็จจริงที่บ่งชี้ถึงตัวลูกค้า 2.ข้อมูลสินเชื่อที่ได้รับอนุมัติและประวัติการชําระหนี้ จําแนกเป็นรายบัญชีที่มีอยู่ในแต่ละสถาบันการเงินและบริษัทสมาชิก เป็นต้น เครดิตบูโร ไม่ได้มีหน้าที่ขึ้นบัญชีดํา หรือแบล็กลิสต์ใด ๆ ทั้งสิ้น รวมทั้งไม่มีความเกี่ยวข้องหรือมีสิทธิอนุมัติหรือร่วมตัดสินใจให้สินเชื่อกับใคร หากบุคคลใดกล่าวอ้างกับท่าน แจ้งเรื่องได้ที่ [emailprotected]” นางสาวรัชดาฯ ย้ํา
...........................
รัฐบาลไทย-ข่าวทำเนียบรัฐบาล-การประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๒๑
วันอังคารที่ 18 ตุลาคม 2565
การประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๒๑
การประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๒๑
เมื่อวันที่ ๑๓ - ๑๔ ตุลาคม ๒๕๖๕ กระทรวงยุติธรรม ในฐานะผู้ประสานงานกลางเจ้าหน้าที่อาวุโสอาเซียนด้านกฎหมาย (ASLOM) ประเทศไทย นําโดยนางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม ทําหน้าที่หัวหน้าคณะผู้แทนไทย พร้อมด้วยผู้แทนจากหน่วยงานที่เกี่ยวข้อง ได้แก่ นายจุมพล พันธ์สัมฤทธิ์ รองอัยการสูงสุด ผู้แทนกรมบังคับคดี สถาบันเพื่อการยุติธรรมแห่งประเทศไทย (องค์การมหาชน) สํานักงานอัยการสูงสุด กองการต่างประเทศและกองกฎหมาย สํานักงานปลัดกระทรวงยุติธรรม เข้าร่วมการประชุมเจ้าหน้าที่อาวุโสอาเซียนด้านกฎหมาย ครั้งที่ ๒๑ ณ กรุงมะนิลา สาธารณรัฐฟิลิปปินส์
ทั้งนี้ การประชุมดังกล่าวมี H.E. Brigido J. Dulay, Undersecretary กระทรวงยุติธรรม สาธารณรัฐฟิลิปปินส์ ทําหน้าที่ประธานการประชุม รวมทั้งหัวหน้า ASLOM จากประเทศสมาชิกอาเซียน เข้าร่วมการประชุมฯ ในโอกาสนี้
สําหรับผลการประชุม ASLOM ครั้งที่ ๒๑ ที่ประชุมได้รับทราบพัฒนาการและความคืบหน้าในประเด็นสืบเนื่องด้านการพัฒนากฎหมายและกระบวนการยุติธรรมที่สําคัญ อาทิ พัฒนาการการจัดทําสนธิสัญญาอาเซียนว่าด้วยการส่งผู้ร้ายข้ามแดน (ASEAN Extradition Treaty) และอนุสัญญาอาเซียนว่าด้วยการโอนตัวนักโทษ (ASEAN Convention on Transfer of Sentenced Person) ความคืบหน้าในการเตรียมการจัด ASEAN Law Forum ในหัวข้อ “Hague Conventions on Mutual Legal Assistance in Civil Matters” พัฒนาการของแต่ละประเทศสมาชิกอาเซียนในความร่วมมือด้านการสร้างความสอดคล้องในเรื่องกฎหมายการค้าของอาเซียน ผลลัพธ์การประชุมอาเซียนว่าด้วยการป้องกันอาชญากรรมและความยุติธรรมทางอาญา ครั้งที่ ๓ การดําเนินความร่วมมือทางศาลของประเทศสมาชิกอาเซียน การเสริมสร้างการให้ความช่วยเหลือทางกฎหมายแพ่งและพาณิชย์ระหว่างประเทศสมาชิกอาเซียน การดําเนินความร่วมมือระหว่างอาเซียน - ญี่ปุ่น ด้านกฎหมายและงานยุติธรรม เป็นต้น นอกจากนี้ ที่ประชุมยังได้ร่วมกันพิจารณา หารือ และแลกเปลี่ยนข้อคิดเห็นและให้ข้อเสนอแนะในประเด็นที่เป็นข้อเสนอใหม่จากประเทศสมาชิกอาเซียน อาทิ ข้อเสนอของฟิลิปปินส์ เรื่อง “ASEAN Law Forum ในหัวข้อ ระบอบการควบคุมการส่งออกและกรอบกฎหมายในอาเซียน: การแบ่งปันข้อมูลและประสบการณ์และการพิจารณาสนธิสัญญาว่าด้วยความช่วยเหลือซึ่งกันและกันในเรื่องทางอาญาในฐานะเครื่องมือที่มีประสิทธิภาพสําหรับความร่วมมือ” ข้อเสนอของไทย เรื่อง “การยกร่างปฏิญญาอาเซียนว่าด้วยการป้องกันอาชญากรรมและความยุติธรรมทางอาญา (ASEAN Declaration on Crime Prevention and Criminal Justice)” และการเข้ามามีส่วนร่วมของ World Justice Project ในการจัดทําตัวชี้วัดดัชนีนิติธรรม (Rule of Law Index) เป็นต้น
บทบาทสําคัญของไทยสําหรับการประชุม ASLOM ครั้งที่ ๒๑ ได้มีการสนับสนุนการจัดประชุมคณะทํางานการจัดทําสนธิสัญญาอาเซียนว่าด้วยการส่งผู้ร้ายข้ามแดน และการจัดตั้งคณะทํางานเชิงเทคนิคเพื่อจัดทําอนุสัญญาอาเซียนว่าด้วยการโอนตัวนักโทษซึ่งจะนําไปสู่ความร่วมมือในกระบวนการยุติธรรมทางอาญา อันเป็นการสนองตอบต่อการบังคับใช้กฎหมายอาญาให้มีประสิทธิภาพมากยิ่งขึ้น อีกทั้งยังเป็นการสร้างหลักประกันถึงความยุติธรรมในการพิจารณาและการลงโทษในระดับภูมิภาคอย่างยั่งยืน
รัฐบาลไทย-ข่าวทำเนียบรัฐบาล-รมว.พม. ย้ำเดินหน้าซ่อมบ้านผู้ได้รับผลกระทบจากเหตุความรุนแรงที่ จ.หนองบัวลำภู พร้อมเร่งช่วยเหลือเรื่องอาชีพและทุนการศึกษา
วันอังคารที่ 25 ตุลาคม 2565
รมว.พม. ย้ําเดินหน้าซ่อมบ้านผู้ได้รับผลกระทบจากเหตุความรุนแรงที่ จ.หนองบัวลําภู พร้อมเร่งช่วยเหลือเรื่องอาชีพและทุนการศึกษา
รมว.พม. ย้ําเดินหน้าซ่อมบ้านผู้ได้รับผลกระทบจากเหตุความรุนแรงที่ จ.หนองบัวลําภู พร้อมเร่งช่วยเหลือเรื่องอาชีพและทุนการศึกษา
เมื่อวันที่ 21 ตุลาคม 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยหลังการประชุมมอบนโยบายการขับเคลื่อนงานของหน่วยงานทีม One Home พม. จังหวัดนครศรีธรรมราช ว่า วันนี้ ตนได้มอบนโยบายตามที่นายกรัฐมนตรี (พลเอกประยุทธ์ จันทร์โอชา) ได้มอบหมายเรื่องการปราบปรามยาเสพติดและปืน โดยการดูแลในพื้นที่ และมีข่าวดีที่ว่า นายกรัฐมนตรี (พลเอกประยุทธ์ จันทร์โอชา) ได้อนุมัติงบประมาณสําหรับซ่อมแซมบ้านสําหรับ 40 ครอบครัวผู้ได้รับผลกระทบจากเหตุความรุนแรงที่จังหวัดหนองบัวลําภู ซึ่งเราจะเร่งดําเนินการให้เสร็จโดยเร็วที่สุด นอกจากนี้ เราจะเข้าไปดูเรื่องการประกอบอาชีพและทุนการศึกษาที่จะต้องเดินหน้าต่อไป เพื่อให้ทุกกลุ่มมีความมั่นใจว่า รัฐบาลได้เอาใจใส่และดูแลอย่างเต็มที่ รวมถึงพี่น้องประชาชนที่ต้องการประกอบอาชีพในพื้นที่ตําบลอุทัยสวรรค์และนากลาง ซึ่งรัฐบาลได้มอบให้เป็นกรณีศึกษาสําหรับการช่วยเหลือครอบครัวในสังคมที่กําลังมีปัญหายาเสพติด ความเปราะบาง และความยากจน นอกจากนั้นแล้วคณะรัฐมนตรียังได้ต่ออายุคณะกรรมการขจัดความยากจนฯ อีก 1 ปี เพื่อเร่งรัดให้ทุกอําเภอ ทุกจังหวัดที่ผู้ว่าราชการจังหวัดเป็นประธานได้ดูแลเอาใจใส่ในการแก้ไขปัญหาความยากจนต่อไป ทั้งนี้ การแก้ไขปัญหาความยากจนเกี่ยวข้องกับกลุ่มเปราะบางที่มีอยู่ 4 ล้านกว่าครัวเรือนที่กระทรวง พม. ต้องเข้าไปดูแลด้วย
นายจุติ กล่าวเพิ่มเติมว่า สําหรับพื้นที่จังหวัดหนองบัวลําภู กระทรวง พม. ได้จัดทีมปฏิบัติการสังคมสงเคราะห์แบ่งออกเป็น 40 ทีม สําหรับ 40 ครอบครัวผู้ได้รับผลกระทบจากเหตุความรุนแรง โดยมีกรมสุขภาพจิต กระทรวงสาธารณสุข เป็นผู้ดูแลทิศทาง และนอกเหนือจากการดูแลเรื่องสุขภาพจิตแล้ว ยังมีเรื่องศักดิ์ศรีความเป็นมนุษย์ ความห่วงใย การศึกษา ที่อยู่อาศัย และอาชีพ โดยให้สามารถประกอบอาชีพได้อย่างปลอดภัยในตําบล อีกทั้งมีการร้องเรียนเรื่องการปราบปรามยาเสพติด ซึ่งนายกรัฐมนตรี (พลเอกประยุทธ์ จันทร์โอชา) ได้ประกาศว่า ขอให้ศึกษาจังหวัดหนองบัวลําภูเป็นตัวอย่างของการแก้ไขปัญหายาเสพติดทั้งประเทศเพราะรัฐบาลต้องการเอาจริงเอาจังและปราบปรามให้เด็ดขาด